**N Á V R H**

**K Ú P N A Z M L U V A  č. /2021**

**(ďalej aj ako ,,zmluva“ alebo ,,kúpna zmluva“)**

**uzavretá v zmysle § 409 a nasl. zákona č. 513/1991 Zb. Obchodný zákonník**

**v znení neskorších predpisov**

**Článok I.**

**Zmluvné strany**

1. **predávajúci:**

obchodné meno: *...................................... (vyplní uchádzač)*

sídlo/miesto podnikania: *...................................... (vyplní uchádzač)*

právna forma: *...................................... (vyplní uchádzač)*

v mene predávajúceho podpisuje/-ú: *...................................... (vyplní uchádzač)*

IČO: .*..................................... (vyplní uchádzač)*

DIČ: .*..................................... (vyplní uchádzač)*

IČ DPH: ..*.................................... (vyplní uchádzač)*

bankové spojenie : .*..................................... (vyplní uchádzač)*

medzinárodný kód banky (BIC): **.***..................................... (vyplní uchádzač)*

medzinárodné bankové číslo účtu (IBAN): .*..................................... (vyplní uchádzač)*

zapísaný v: .*..................................... (vyplní uchádzač)*

(ďalej len „**predávajúci**“)

a

1. **kupujúci:**

názov: **Slovenská republika v zastúpení správcu majetku štátu**

* **Fakultnej nemocnice s poliklinikou Nové Zámky**

sídlo: Slovenská ulica 11 A, 940 34 Nové Zámky

právna forma: príspevková organizácia

v mene kupujúceho podpisuje: MUDr. Karol Hajnovič, riaditeľ

IČO: 17336112

DIČ: 2021068324

IČ DPH: SK2021068324

bankové spojenie: Štátna pokladnica

medzinárodný kód banky (BIC):SPSRSKBA

medzinárodné bankové číslo účtu (IBAN): SK88 8180 0000 0070 0054 0295

zapísaný v: register organizácií vedený Štatistickým úradom SR a živnostenský register Okresného úradu Nové Zámky pod   
č. 404-9729

(ďalej len „**kupujúci**“)

(ďalej spolu aj ako „**zmluvné strany**“)

**Článok II.**

**Úvodné ustanovenia**

* 1. Táto kúpna zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepisov ﴾ďalej len „**zákon o verejnom obstarávaní**“). Kupujúci na obstaranie predmetu zmluvy použil postup verejného obstarávania – Zákazku s nízkou hodnotou podľa § 117 vyššie uvedeného zákona o verejnom obstarávaní.

**Článok III.**

**Predmet zmluvy**

* 1. Predmetom zmluvy je dodanie tovaru: „**Endoskop na Urologickú kliniku FNsP NZ**“v špecifikácii uvedenej v prílohe č. 1 tejto zmluvy vrátane jej dodania na miesto dodania, inštalácie, uvedenia do prevádzky, funkčnej skúšky, zaškolenia obsluhy, bezplatného záručného servisu, a dodania potrebnej dokumentácie v súlade s čl. IV ods. 4.6 zmluvy (ďalej aj „**tovar**“),ktoré sa zaväzuje predávajúci dodať kupujúcemu a previesť na neho vlastnícke právo. Kupujúci sa zaväzuje tovar bez zjavných vád dodaný v súlade s touto zmluvou prevziať a zaplatiť zaň dohodnutú kúpnu cenu v súlade s čl. VI zmluvy.
  2. Predávajúci dodá tovar vo vlastnom mene, s odbornou starostlivosťou, na vlastnú zodpovednosť a   
     za podmienok dohodnutých v tejto zmluve. Predávajúci sa zaväzuje dodať tovar v rozsahu a kvalite podľa tejto zmluvy a jej príloh, v súlade so všeobecne záväznými právnymi predpismi a platnými technickými normami. Predávajúci sa zaväzuje dodať tovar nový a nepoškodený v množstve a špecifikácii požadovanej kupujúcim.

**Článok IV.**

**Miesto a spôsob plnenia zmluvy, subdodávatelia**

* 1. Predávajúci sa zaväzuje, že tovar dodá na miesto plnenia, ktorým je adresa sídla kupujúceho: **Fakultná nemocnica s poliklinikou Nové Zámky, Slovenská ulica 11 A, 940 34 Nové Zámky,**

vrátane montáže a inštalácie, uvedenia do prevádzky, následného odborného zaškolenia obsluhy a dodania potrebnej dokumentácie podľa ods. 4.6 tejto zmluvy.

* 1. Presný deň dodania tovaru oznámi predávajúci kupujúcemu najneskôr tri (3) pracovné dni vopred. Kupujúci na tento účel poskytne predávajúcemu všetku potrebnú súčinnosť.
  2. **Tovar sa považuje za dodaný** **podpísaním odovzdávajúceho a preberacieho protokolu (ďalej len ,,protokol“) zástupcami zmluvných strán** po jeho inštalácii, odbornom zaškolení obsluhy a uvedení tovaru do prevádzky s uvedením dátumu montáže, dátumu uvedenia do prevádzky. Súčasťou odovzdania a prevzatia tovaru bude aj protokol o vyškolení zdravotníckeho personálu, v ktorom bude uvedený menovitý zoznam vyškolených osôb, ich podpisy, termín a miesto školenia, meno a podpis školiteľa. V protokole bude uvedený názov a typ tovaru, položky, z ktorých sa tovar skladá, výrobné čísla jednotlivých komponentov.
  3. V prípade, že pri preberaní tovaru sa zistia zjavné vady alebo nedostatky, zapíšu zmluvné strany tieto skutočnosti do protokolu, v ktorom dohodnú ďalší postup pri odstránení vytýkaných vád a sú povinní písomne dohodnúť záväzný termín odstránenia týchto vád. Predávajúci sa zaväzuje odstrániť tieto vady alebo nedostatky v najskoršom možnom termíne, avšak najneskôr do termínu dohodnutého v protokole, pokiaľ sa zmluvné strany písomne nedohodnú inak. **Do času, kedy predávajúci neodstráni vady a nedostatky uvedené v protokole sa tovar považuje za nedodaný. Pokiaľ tovar nie je dodaný podľa predchádzajúcej vety, kupujúci nenadobudne vlastníctvo k tovaru a neprechádza na kupujúceho nebezpečenstvo škody na tovare.**
  4. Kupujúci nie je povinný prevziať tovar so zjavnými vadami, ktoré bránia jeho užívaniu.
  5. Predávajúci je povinný spolu s  tovarom dodať kupujúcemu písomnú dokumentáciu k predmetu zmluvy, ktorá bude obsahovať technický popis, návod na použitie (obsluhu) a údržbu, osvedčenie o kvalite, certifikát, resp. vyhlásenie o zhode, dodací list, záručný list, preberací protokol,  protokol o zaškolení personálu ako aj ďalšie dokumenty požadované a obvyklé pri takomto druhu tovaru. Písomná dokumentácia bude vyhotovená v jazyku slovenskom alebo českom.
  6. Zmluvné strany sú povinné bezodkladne sa navzájom informovať o zmene telefónnych, faxových čísel, internetových adresách, adresách elektronickej pošty alebo iných zmenách údajov. Zmeny uvedených informácií musia byť zaslané druhej zmluvnej strane bezodkladne, najneskôr však do siedmich (7) kalendárnych dní.
  7. Ak sa na predávajúceho a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“ a „**register partnerov verejného sektora**“), potom je predávajúci, ako aj jeho subdodávatelia, povinný dodržať túto povinnosť po celú dobu trvania tejto zmluvy, pričom predávajúci sa zaväzuje zabezpečiť splnenie tejto povinnosti aj zo strany subdodávateľov.
  8. Predávajúci môže predmet zmluvy zabezpečovať subdodávateľmi uvedenými v prílohe č.2 zmluvy. Predávajúci je oprávnený zmeniť subdodávateľa až po súhlase kupujúceho a je povinný v súlade s § 41 ods. 4 zákona o verejnom obstarávaní oznámiť akúkoľvek zmenu údajov o subdodávateľovi písomne v súlade s ods. 4.7 tohto článku zmluvy. Zmeny budú realizované formou dodatku k zmluve podpísaného zmluvnými stranami. Týmto ustanovením nie je dotknutá zodpovednosť predávajúceho za plnenie zmluvy.  V prípade neuvedenia subdodávateľov v prílohe č. 2 zmluvy, musí tovar dodať predávajúci bez subdodávateľov.

**Článok V.**

**Termín dodania a nadobudnutie vlastníckeho práva**

* 1. Predávajúci sa zaväzuje, že tovar dodá v lehote najneskôr do **dvoch (2) mesiacov**  
     od nadobudnutia účinnosti tejto zmluvy.
  2. Zmluvné strany sa dohodli, že kupujúci nadobudne vlastnícke právo k tovaru až keď bude tovar dodaný v súlade s ustanovením 4.3 a 4.4 článku IV. zmluvy.
  3. Zmluvné strany sa dohodli, že v prípade objektívnych prekážok na strane kupujúceho, napr. nepripravenosť priestorov pre dodávku inštalácie zariadení, sa doba dodania môže predĺžiť o dobu trvania prekážky. Takéto prekážky na strane kupujúceho sa nepovažujú za omeškanie na strane kupujúceho. Takáto skutočnosť, ak nastane, bude predmetom dodatku ku kúpnej zmluve.

**Článok VI.**

**Cena a platobné podmienky**

* 1. Cena za predmet kúpy podľa tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách nasledovne:

................................................. eur bez DPH *(vyplní uchádzač)*

(slovom .................................... eur bez DPH). *(vyplní uchádzač)*

..................................................eur DPH *(vyplní uchádzač)*

..................................................eur s DPH *(vyplní uchádzač)*

* 1. Cena za tovar ako výsledok verejného obstarávania je špecifikovaná v prílohe č.1, ktorá tvorí neoddeliteľnú súčasť tejto zmluvy.
  2. Cena tovaru je konečná a sú v nej započítané všetky náklady spojené s dopravou tovaru do miesta odovzdania, poistením, montážou, inštaláciou, uvedením do prevádzky, zaškolením obsluhy predmetu zmluvy v mieste plnenia, s dodaním písomnej dokumentácie patriacej k tovaru, nákladov na odstránenie vád tovaru zistených pri odovzdávaní a preberaní tovaru a vád zistených počas záručnej doby a vykonávaním záručného servisu. Zmeny kúpnej ceny sú možné iba v prípade, ak vyplývajú zo zmien predpisov SR alebo písomných dodatkov zmluvy.
  3. Predávajúci k cene uvedenej v ustanovení 6.1 tohto článku zmluvy uplatní DPH podľa všeobecne záväzného právneho predpisu platného v čase fakturácie.
  4. Predávajúci nie je oprávnený od kupujúceho požadovať zálohovú platbu ani preddavok na kúpnu cenu. Predávajúci má právo vystaviť faktúru po dodaní celého tovaru podľa ustanovenia 4.3 a 4.4 tejto zmluvy.
  5. Cenu za tovar uhradí kupujúci na základe faktúry - daňového dokladu, vystaveného po dodaní a prevzatí tovaru, a to potvrdeným dodacím listom a preberacím protokolom podľa ustanovenia 4.3 a 4.4 tejto zmluvy na účet predávajúceho.
  6. Splatnosť faktúry je 60 dní odo dňa doručenia kupujúcemu.
  7. V prípade, že faktúra nebude obsahovať všetky údaje podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, resp. nebude po stránke vecnej alebo formálnej správne vystavená, kupujúci je oprávnený ju vrátiť predávajúcemu na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry kupujúcemu.
  8. Predávajúci vystaví faktúru najneskôr do piateho pracovného dňa v mesiaci nasledujúcom po mesiaci v ktorom bol tovar dodaný.
  9. Faktúru je potrebné zaslať doporučenou listovou zásielkou alebo elektronicky na email:

[email@nspnz.sk](mailto:email@nspnz.sk) . Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

**Článok VII.**

**Zodpovednosť za vady tovaru, reklamácie, záručný servis**

* 1. Predávajúci je povinný dodať kupujúcemu tovar v množstve a akosti podľa tejto zmluvy a  plne spôsobilý na užívanie na dohodnutý, resp. obvyklý účel. Predávajúci sa zaväzuje, že tovar ku dňu jeho dodania bude v jeho výlučnom vlastníctve a nebude zaťažený žiadnymi právami tretích osôb a zároveň bude spĺňať všetky všeobecne záväzné právne predpisy a technické normy, stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má tovar vady.
  2. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
  3. Predávajúci týmto poskytuje na tovar záruku za akosť podľa § 429 zákona č. 513/1991 Zb. Obchodný zákonník v znení neskorších predpisov v dĺžke *....... mesiacov (min.24 mesiacov) (vyplní uchádzač)*. Záručná doba na tovar bude uvedená v záručnom liste, ktorý bude súčasťou odovzdávajúcej dokumentácie. Záručná doba začína plynúť dňom podpísania odovzdávajúceho a preberacieho protokolu obidvomi zmluvnými stranami. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný, resp. obvyklý účel a bude bez vád. Predávajúci bude na vlastné náklady zabezpečovať záručný servis tovaru.
  4. Vady je povinný kupujúci písomne reklamovať u predávajúceho bez zbytočného odkladu po ich zistení najneskôr však do konca záručnej doby. Pod písomnou reklamáciou sa akceptuje aj zaslanie reklamácie e-mailom alebo telefonicky a následne e-mailom. Počas doby odo dňa nahlásenia vady kupujúcim predávajúcemu až po odstránenie vady záručná doba neplynie .
  5. Reklamácia musí obsahovať špecifikáciu vady tovaru. Po odstránení vád kupujúci podpíše preberací protokol. Preberacieho konania sa zúčastnia osoby oprávnené konať v mene zmluvných strán alebo poverený zamestnanci zmluvných strán.
  6. Kupujúci je oprávnený v prípade vadného plnenia požadovať:
  7. odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád,
  8. odstránenie vád opravou tovaru, ak sú vady opraviteľné,
  9. primeranú zľavu z kúpnej ceny, alebo
  10. odstúpiť od zmluvy.
  11. Predávajúci je počas záručnej doby povinný poskytovať bezodplatné servisné služby tovaru, vrátane technických prehliadok, údržby a opráv. Predávajúci je povinný v rámci záručného servisu vykonávať preventívne prehliadky  tovaru v počte určenom výrobcom - minimálne 1 x ročne bez vyzvania v lehote dohodnutej s kupujúcim.

* 1. Inštaláciu zariadenia a záručný servis bude zabezpečovať:

..................................................................... *(vyplní uchádzač)*

* 1. Kupujúci oznámi predávajúcemu poruchu tovaru na týchto telefónnych, faxových číslach a    
     e-mailových adresách: 🕿…………….., fax ………....., e-mail: ......................... *(vyplní uchádzač)*
  2. Predávajúci sa zaväzuje nastúpiť na opravy do 48 hodín od nahlásenia poruchy a garantuje bezplatné opravy bez nutnosti náhradných dielov z dovozu v rámci záručného servisu najneskôr do 48 hodín od nástupu na servis. Predávajúci sa zaväzuje zabezpečiť bezplatné odstránenie poruchy, ktoré si vyžaduje zabezpečiť náhradný diel z dovozu od výrobcu (zo zahraničia) v záručnej dobe najneskôr do 10 pracovných dní od nahlásenia poruchy, pokiaľ sa obe zmluvné strany nedohodnú inak. V prípade poruchy vyžadujúcej si dielenský servisný zásah dlhší ako 10 pracovných dní, predávajúci zabezpečí náhradný prístroj.
  3. V rámci záručnej doby bude predávajúci vykonávať záručný servis vrátane výmeny náhradných dielov potrebných k oprave bezodplatne (t.j. práca technika, náklady na cestovné servisného technika a ceny použitých náhradných dielov k oprave).

**Článok VIII**

**Sankcie**

* 1. V prípade, že sa predávajúci dostane do omeškania so splnením záväzku dodať tovar v lehote podľa čl. V ods. 5.1 zmluvy, kupujúci má nárok na  zmluvnú pokutu vo výške 0,05 % (slovom nula celá päť stotín percenta) z kúpnej ceny za nedodaný tovar za každý aj začatý deň omeškania. Splatnosť  zmluvnej pokuty je tridsať (30) dní od doručenia faktúry vystavenej kupujúcim predávajúcemu.
  2. V prípade, že sa kupujúci dostane do omeškania so splnením záväzku zaplatiť kúpnu cenu za tovar v súlade s článkom VI ods. 6.6 zmluvy, má predávajúci právo požadovať od kupujúceho úroky z omeškania v zákonom stanovenej výške z neuhradenej splatnej čiastky kúpnej ceny za tovar za každý aj začatý deň omeškania.
  3. Pre prípad omeškania predávajúceho s nástupom na opravu alebo s dobou opravy (čl. VII ods. 7.10 zmluvy) sa stanovuje zmluvná pokuta vo výške sto (100) eur za každú celú hodinu omeškania. Splatnosť zmluvnej pokuty je tridsať (30) dní od doručenia faktúry vystavenej kupujúcim predávajúcemu.
  4. Zaplatením zmluvnej pokuty alebo úroku z omeškania nie je dotknutý nárok zmluvných strán na náhradu škody, pričom zmluvná pokuta sa nezapočítava na náhradu vzniknutej škody.
  5. Kupujúci je oprávnený započítať pohľadávku na náhradu škody a/alebo na zmluvnú pokutu voči predávajúcemu proti pohľadávke predávajúceho na zaplatenie kúpnej ceny.
  6. Kúpna cena tovaru pre účel stanovenia výšky sankcie podľa tohto článku je cena tovaru aj s DPH, ak je cena za tovar určená s DPH.
  7. Nárok na zmluvné sankcie nevzniká vtedy, ak sa preukáže že:

1. omeškanie je spôsobené účinkom vyššej moci alebo
2. omeškanie na strane jednej zmluvnej strany je spôsobené druhou zmluvnou stranou alebo
3. omeškanie je na strane kupujúceho podľa ustanovenia 5.3 tejto zmluvy, alebo
4. omeškanie je na strane kupujúceho podľa ustanovenia 8.2 in fine tejto zmluvy.
   1. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr. vojna, mobilizácia, povstanie, živelné pohromy, požiare, embargo, karantény, atď. Oslobodenie od zodpovednosti za nesplnenie zmluvných povinností trvá po dobu pôsobenia vyššej moci, najviac však dva kalendárne mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.
   2. Je zakázané postúpenie pohľadávok predávajúceho podľa § 524 a nasl. Zákona č. 40/1964 Zb. Občiansky zákonník v znení neskorších predpisov (ďalej len “Občiansky zákonník”)   
      bez predchádzajúceho súhlasu kupujúceho. Právny úkon, ktorým budú postúpené pohľadávky predávajúceho v rozpore s dohodou kupujúceho a predávajúceho podľa predchádzajúcej vety bude podľa § 39 Občianskeho zákonníka neplatné.
   3. Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany predávajúceho je bez predchádzajúceho súhlasu kupujúceho zakázaná. Právny úkon, ktorým predávajúci akceptuje ručiteľské vyhlásenie tretej osoby, na základe ktorého sa tretia osoba stane kupujúceho veriteľom v rozpore s dohodou predávajúceho a kupujúceho podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné.

**Článok IX**

**Záverečné ustanovenia**

* 1. Práva a povinnosti zmluvných strán neupravené touto zmluvou sa riadia príslušnými ustanoveniami Obchodného zákonníka (zákon č. 513/1991 Zb. Obchodný zákonník v znení neskorších predpisov) a ostatných všeobecne záväzných právnych predpisov platných a účinných na území Slovenskej republiky. Prípadné spory medzi zmluvnými stranami, ktoré sa nepodarí vyriešiť ich dohodou, budú riešené súdom Slovenskej republiky, ktorý je mieste príslušný podľa sídla kupujúceho.
  2. Táto zmluva sa uzatvára na dobu určitú, ktorá je stanovená od nadobudnutia účinnosti zmluvy do naplnenia predmetu zmluvy v plnom rozsahu a uplynie splnením všetkých povinností vyplývajúcich zmluvným stranám zo zmluvy (vrátane uplynutia záručnej doby vo vzťahu ku kompletnému dodanému tovaru.
  3. Zmluvné strany sa dohodli, že zmluvu je možné ukončiť:
  4. na základe vzájomnej dohody zmluvných strán,
  5. okamžitým odstúpením od zmluvy v prípade podstatného porušenia zmluvy.

Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

* 1. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. Kupujúci je oprávnený okamžite odstúpiť od zmluvy v prípade, ak predávajúci vstúpil do likvidácie, na jeho majetok bol vyhlásený konkurz alebo ak on alebo jeho subdodávatelia, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora. **Kupujúci môže odstúpiť od zmluvy aj na základe dôvodov uvedených v § 19 zákona o verejnom obstarávaní.**
  2. Za podstatné porušenie zmluvy sa považuje:

1. omeškanie predávajúceho s dodaním tovaru oproti dohodnutému termínu dodania o viac ako tridsať(30) kalendárnych dní bez uvedenia dôvodu, ktorý by omeškanie ospravedlňoval (napr. vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. predávajúci dodá kupujúcemu predmet plnenia odlišných parametrov ako sú uvedené v tejto zmluve a jej prílohách.
   1. Ak dôjde k odstúpeniu od zmluvy, zmluvné strany sú povinné vrátiť si navzájom poskytnuté plnenia. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však netýka nároku na náhradu škody vzniknutej porušením zmluvy, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať po ukončení zmluvy.
   2. Všetky informácie, skutočnosti, ktoré ktorákoľvek zo zmluvných strán získala akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy alebo v súvislosti s ňou, sa považujú za dôverné a majú charakter obchodného tajomstva. Všetky informácie, o ktorých sa dozvie ktorákoľvek zo zmluvných strán v súvislosti s touto zmluvou, sa považujú za dôverné.
   3. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel ako na plnenie tejto zmluvy bez predchádzajúceho písomného súhlasu druhého účastníka. Toto ustanovenie sa nebude vzťahovať na poskytnutie informácií v prípade, ak sa budú uplatňovať práva z tejto zmluvy súdnou cestou alebo prostredníctvom orgánov verejnej moci, alebo ak povinnosť poskytnutia informácií vyplýva zo všeobecne záväzných právnych predpisov.
   4. V prípade preukázateľného porušenia povinností uvedených v tomto článku je zmluvná strana, ktorá porušila povinnosť zachovávať dôverné informácie a mlčanlivosť v zmysle tohto článku, povinná zaplatiť druhej zmluvnej strane škodu, ktorá jej vznikla porušením tejto povinnosti.
   5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia v Centrálnom registri zmlúv /ďalej len „CRZ“/ - <http://www.crz.gov.sk/> - v zmysle § 47a zákona č. 40/1964 Zb. Občiansky zákonník v znení neskorších predpisov.
   6. Zmluvné strany sú povinné navzájom si oznámiť každú zmenu, ktorá by mohla ovplyvniť v zmluve dohodnuté podmienky. Pokiaľ ktorákoľvek časť tejto zmluvy na základe zmeny právnych predpisov stratí svoju platnosť a dôjde k jej zmene, bude táto časť upravená písomným dodatkom k tejto zmluve, pričom ostatné časti zmluvy zostávajú bez zmeny.
   7. Akékoľvek zmeny a doplnenia tejto zmluvy sa môžu vykonať len jej písomnými dodatkami, odsúhlasenými a podpísanými oboma zmluvnými stranami.

* 1. Písomnosti súvisiace so zmluvou sa zasielajú na adresu zmluvnej strany uvedenú v článku I zmluvy ako sídlo (miesto podnikania) zmluvnej strany. Ak zmluvná strana písomne oznámi druhej zmluvnej strane inú adresu na doručovanie, doručuje písomnosti súvisiace so zmluvou druhá zmluvná strana na takto písomne oznámenú inú adresu zmluvnej strany.
  2. Písomnosti súvisiace s touto zmluvou sa považujú za doručené:
* dňom doručenia zásielky,
* dňom vrátania zásielky poštou odosielajúcej zmluvnej strane z dôvodu na strane adresáta alebo
* dňom odmietnutia prevzatia zásielky adresátom.
  1. Zmluva sa vyhotovuje v 5 rovnopisoch, z nich dva rovnopisy dostane predávajúci a tri kupujúci.
  2. Neoddeliteľnou súčasťou tejto zmluvy sú jej prílohy:
  3. Príloha 1 - Technické požiadavky predmetu zákazky
  4. Príloha 2 - Zoznam subdodávateľov *(predkladá iba úspešný uchádzač)*
  5. Zmluvné strany (každá sama za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená a že táto zmluva nebola uzavretá v tiesni, ani za nápadne nevýhodných a nevyhovujúcich podmienok pre niektorú zo zmluvných strán. Súčasne zmluvné strany (každá sama za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, zaväzujú sa ustanovenia tejto zmluvy dobrovoľne plniť a túto zmluvu vlastnoručne podpísali na znak toho, že je určitá a zrozumiteľná a že zodpovedá ich slobodnej a vážnej vôli.

V .................. , dňa ......................... V Nových Zámkoch, dňa ...............

....................................................... .............................................................

*(vyplní uchádzač)* MUDr. Karol Hajnovič

Riaditeľ Fakultnej nemocnice s poliklinikou Nové Zámky

**Príloha 1 - Technické požiadavky predmetu zákazky**

1. **Rigidný ureteroskop**

|  |  |
| --- | --- |
| **Požadovaný parameter** | **Ponúknutý parameter** |
| uhol zorného poľa 7° | ÁNO / NIE |
| hrúbka 8,6/9.8 Fr. | ÁNO / NIE |
| pracovná dĺžka je 430 mm | ÁNO / NIE |
| priemer prac.kanála 4,2 Fr. | ÁNO / NIE |
| Autoklávovaťeľný ureteroskop s označením na tubuse | ÁNO / NIE |
| Svetlovodný kábel, autoklávovateľný, priemer svet vlákien min. 2,8mm, dĺžka min 300mm | ÁNO / NIE |
| sterilizačný kontajner | ÁNO / NIE |
| kompatibilita s prístrojovou technikou používanou na urologickej operačnej sále | ÁNO / NIE |
| **Cena za položku č. 1 spolu v EUR bez DPH:** |  |

1. **Resektoskop 27 Fr.**

|  |  |
| --- | --- |
| **Požadovaný parameter** | **Ponúknutý parameter** |
| 1. **Teleskop** | |
| Vonkajší priemer optiky 4mm | ÁNO / NIE |
| Uhol zobrazenia 12° | ÁNO / NIE |
| Autoklávovaťeľný teleskop s označením na tubuse | ÁNO / NIE |
| Zarážkový kolík na teleskope pre pripojenie k prac. časti resektoskopu | ÁNO / NIE |
| **Cena za podpoložku spolu v EUR bez DPH:** |  |
| 1. **Sterilizačný kontajner** | |
| Autoklávovateľný | ÁNO / NIE |
| Dĺžka 446mm | ÁNO / NIE |
| Šírka 88mm | ÁNO / NIE |
| Výška 49mm | ÁNO / NIE |
| 1. **Svetlovodný kábel** | |
| Autoklávovateľný | ÁNO / NIE |
| Dĺžka 300mm | ÁNO / NIE |
| Priemer vlákien min 2,8mm | ÁNO / NIE |
| **Cena za podpoložku spolu v EUR bez DPH:** |  |
| 1. **Pracovná časť – aktívna** | |
| Autoklávovaťeľná | ÁNO / NIE |
| Západkový/klikový systém uchopovej časti pre pripojenie optiky a resekčnej sľučky | ÁNO / NIE |
| Ergonomický úchopový systém | ÁNO / NIE |
| **Cena za podpoložku spolu v EUR bez DPH:** |  |
| 1. **Vnútorný tubus resektoskopu** | |
| Autklávovaťeľný | ÁNO / NIE |
| Tubus je ukončený izolačnou koncovkou | ÁNO / NIE |
| Západkový/klikový systém uchopovej časti pre pripojenie prac.časť resektoskopu | ÁNO / NIE |
| **Cena za podpoložku spolu v EUR bez DPH:** |  |
| 1. **Vonkajší tubus resektoskopu** | |
| Autoklávovaťeľný | ÁNO / NIE |
| Rotačný | ÁNO / NIE |
| 2 ventily pre prívod a odvod plniacej tekutiny | ÁNO / NIE |
| Západkový/klikový systém uchopovej časti pre pripojenie vnútorného tubusu | ÁNO / NIE |
| **Cena za podpoložku spolu v EUR bez DPH:** |  |
| 1. **VF resekčná elektróda/sľučka** | |
| Možnosť použitia sterilných jednorázových elektród/sľučiek | ÁNO / NIE |
| Možnosť použitia resterilizovaťeľných elektród/sľučiek | ÁNO / NIE |
| kompatibilita s prístrojovou technikou používanou na urologickej operačnej sále | ÁNO / NIE |
| **Cena za podpoložku spolu v EUR bez DPH:** |  |
| **Cena za položku č. 2 spolu v EUR bez DPH:** |  |

1. **Optický uretrotóm**

|  |  |
| --- | --- |
| **Požadovaný parameter** | **Ponúknutý parameter** |
| **Teleskop** | |
| Vonkajší priemer optiky 4mm | ÁNO / NIE |
| Uhol zobrazenia 12° | ÁNO / NIE |
| Autoklávovaťeľný teleskop s označením na tubuse | ÁNO / NIE |
| Zarážkový kolík na teleskope pre pripojenie k prac.časti uretrotomu | ÁNO / NIE |
| Svetlovodný kábel, autoklávovateľný, priemer svet vlákien min. 2,8mm, dĺžka min 300mm | ÁNO / NIE |
| Vnútorný šaft 22 Fr | ÁNO / NIE |
| Vonkajšie šafta 25 Fr | ÁNO / NIE |
| Pracovná časť, zapadkový klikový systém uchytenia noža | ÁNO / NIE |
| Obturátor s 4Fr. kanálom | ÁNO / NIE |
| Nože | ÁNO / NIE |
| Vodič | ÁNO / NIE |
| Kompatibilita s prístrojovou technikou používanou na urologickej operačnej sále | ÁNO / NIE |
| **Cena za položku č. 3 spolu v EUR bez DPH:** |  |

1. **Terapeutický cystokop**

|  |  |
| --- | --- |
| **Požadovaný parameter** | **Ponúknutý parameter** |
| **Teleskop** | |
| Vonkajší priemer optiky 4mm | ÁNO / NIE |
| Uhol zobrazenia 70° | ÁNO / NIE |
| Autoklávovaťeľný teleskop s označením na tubuse | ÁNO / NIE |
| Zarážkový kolík na teleskope pre pripojenie k albaranovmu mostíku | ÁNO / NIE |
| Svetlovodný kábel, autoklávovateľný, priemer svet vlákien min. 2,8mm, dĺžka min 300mm | ÁNO / NIE |
| Vnútorný šaft 19 Fr | ÁNO / NIE |
| Vonkajšie šaft 21 Fr | ÁNO / NIE |
| Obturátor | ÁNO / NIE |
| Dvojcestný mostík /bridge/ | ÁNO / NIE |
| Pracovná časť albaranov mostík | ÁNO / NIE |
| Kompatibilita s prístrojovou technikou používanou na urologickej operačnej sále | ÁNO / NIE |
| **Cena za položku č. 4 spolu v EUR bez DPH:** |  |

1. **Diagnostický cystoskop**

|  |  |
| --- | --- |
| **Požadovaný parameter** | **Ponúknutý parameter** |
| **Teleskop** | |
| Vonkajší priemer optiky 4mm | ÁNO / NIE |
| Uhol zobrazenia 70° | ÁNO / NIE |
| Autoklávovaťeľný teleskop s označením na tubuse | ÁNO / NIE |
| Zarážkový kolík na teleskope pre pripojenie k mostíku | ÁNO / NIE |
| Svetlovodný kábel, autoklávovateľný, priemer svet vlákien min. 2,8mm, dĺžka min 300mm | ÁNO / NIE |
| Šaft 17 Fr | ÁNO / NIE |
| Obturátor | ÁNO / NIE |
| Mostík /bridge/ | ÁNO / NIE |
| Kompatibilita s prístrojovou technikou používanou na urologickej operačnej sále | ÁNO / NIE |
| **Cena za položku č. 5 spolu v EUR bez DPH:** |  |

**Sumarizácia cenovej ponuky:**

|  |  |
| --- | --- |
| **Názov položky** | **Cena v EUR bez DPH** |
| 1. Rigidný ureteroskop |  |
| 1. Resektoskop 27 Fr. |  |
| 1. Optický uretrotóm |  |
| 1. Terapeutický cystokop |  |
| 1. Diagnostický cystoskop |  |
| **Cena spolu za ponuku v EUR bez DPH:** |  |

**Príloha 2 - Zoznam subdodávateľov**

**Zoznam subdodávateľov**

|  |  |  |  |
| --- | --- | --- | --- |
| Pol. | *Názov firmy a sídlo subdodávateľa, IČO, Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel subdodávky k hodnote plnenia vyjadrený sumou* |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |